b'\n_START_ARTICLE_\nPakistan\n_START_SECTION_\nNeodvisnost in sodobni Pakistan\n_START_PARAGRAPH_\nPakistan je neodvisnost razglasil 14. avgusta 1947 (27 Ramadan 1366 po islamskem koledarju). Od Britanske Indije se ja takrat odcepil vzhodni in severozahodni del Indije z ve\xc4\x8dinskim muslimanskim prebivalstvom.\n_START_SECTION_\nGeografija\n_START_PARAGRAPH_\nReki Ind in Sutlej spadata k povodju Indijskega oceana. Najvi\xc5\xa1ji vrh Pakistana je Dapsang (8611 m) na meji s Kitajsko, druga najvi\xc5\xa1ja gora na svetu._NEWLINE_Na zahodu je podnebje polsuho in suho tropsko, na vzhodu monsunsko podnebje z ve\xc4\x8d padavinami poleti in manj pozimi. Posledi\xc4\x8dno nastajajo velike temperaturne razlike in su\xc5\xa1e ter poplave.\n_START_SECTION_\nRastlinstvo\n_START_PARAGRAPH_\nV ve\xc4\x8djem delu Pakistana pu\xc5\xa1\xc4\x8dava omogo\xc4\x8da le zelo redko rastlinstvo, saj je le okoli 4\xc2\xa0% obmo\xc4\x8dja Pakistana pora\xc5\xa1\xc4\x8denega z gozdovi. Je ve\xc4\x8d vrst bora: himalajska cedra in himalajska smreka. V njej je tudi monsunski gozd in grmovna in trnasta savana.\n_START_SECTION_\n\xc5\xbdivalstvo\n_START_PARAGRAPH_\nNa ozemlju Pakistana \xc5\xbeivi 190 razli\xc4\x8dnih vrst sesalcev. Veliko jih je bilo pobitih z lovom. Indijski slon, azijski lev, gepard. Zelo ogro\xc5\xbeeni so leopardi in sne\xc5\xbeni leopardi, tudi kozorog. Prisotni so med drugim \xc5\xa1e \xc5\xa1tevilni glodavci, divje svinje, d\xc5\xbeunglske ma\xc4\x8dke in rjavi medved.\n_START_SECTION_\nGospodarstvo\n_START_PARAGRAPH_\nOkoli 44\xc2\xa0% ljudi je zaposlenih v kmetijstvu, gojijo raznovrstne kulturne rastline. Pakistan je ena vodilnih svetovnih pridelovalcev bomba\xc5\xbea in sladkorja. Veliko je tudi rudarstva (\xc4\x8drni premog) in predelovalne industrije. V kmetijstvu uporabljajo veliko pesticidov in gnojil, s tem pa zelo onesna\xc5\xbeujejo in zastrupljajo okolje, pa tudi zemlja je prizadeta zaradi zasoljevanja tal. Ve\xc4\x8dina zemlje je v rokah veleposestnikov, obdelujejo pa jo najemniki.\n_START_SECTION_\nGorni\xc5\xa1tvo\n_START_PARAGRAPH_\nPakistan ima zelo raznolike gorske pokrajine. Zavzema ve\xc4\x8dji del zgornjega dela Himalajskega pogorja, katerega imenujemo Karakorum. Na njegovi meji s ljudsko republiko Kitajsko se nahaja drugi najvi\xc5\xa1ji vrh na svetu - 8611 m visoki K2. Prvi\xc4\x8d sta leta 1954 na njegov vrh stopila italijanska gornika Lino Lacedelli in Achille Compagnoni. Prvi slovenski vzpon na K2 sta opravila znani alpinist Viki Gro\xc5\xa1elj z 41 leti in Zvonko Po\xc5\xbegaj s samo 23 leti, poleg tega je bil on tudi najmlaj\xc5\xa1i \xc4\x8dlovek, ki je dosegel vrh te mogo\xc4\x8dne gore._NEWLINE_Razen K2 ima Pakistan v Karakorumu tudi druge mogo\xc4\x8dne gore kot so Ga\xc5\xa1erbrum I (8068 m), Ga\xc5\xa1erbrum II (8035 m), Broad Peak (8047 m) in Muztagh Tower, kjer se je 25. Avgusta 2008 smrtno ponesre\xc4\x8dil na\xc5\xa1 alpinist Pavle Kozjek. Karakorum ima tudi znano goro Nanga Parbat. Leta 2005 je Toma\xc5\xbe Humar \xc5\xbee drugi\xc4\x8d njeno Rupalsko steno (ki je najvi\xc5\xa1ja na planetu) neuspe\xc5\xa1no preplezal, a so ga gorski re\xc5\xa1evalci re\xc5\xa1ili.'